Opgaver til

”Drengen med sølvhjelmen”

1. Beskriv Jon som du ser ham for dig.

2. Giv en karakteristik af Jon. ( væremåde, egenskaber, tanker, holdninger, positive og/eller negative træk )

3. Beskriv Jons mor som du ser hende for dig

4. Giv en karakteristik af Jons mor.

5. Giv er karakteristik af en anden af bogens personer – der er frit valg

6. Hvilke personer kan du bedst lide i bogen, hvorfor?

7. Hvilken genre synes du bogen er? Begrund dit svar.

8. Skriv en god bagsidetekst til bogen. Tænk på, hvad du selv gerne vil have, at en bagsidetekst skal fortælle om en bog, du måske skal til at læse.

9. ”Den varme stol”: Forestil dig, at du er en journalist, der skal interviewe Jons mor. Hvilke spørgsmål vil du stille hende? 

10. Hvornår foregår handlingen, og hvor lang tid varer historien?

11. Skriv et andet klimaks ( højdepunkt ) til historien. Du bestemmer selv, hvornår i handlingen det skal komme.

12. I slutningen af bogen står der:” Cyklen med den blå kasse holdt og ventede på ham og Liv. Han kunne køre mod nord, syd, øst eller vest. Det gjorde ikke den store forskel .” Fortsæt historien. Hvad sker der videre med Jon og Liv?  

13. Hvad synes du om bogen, hvorfor?

14. Hvordan har det været at arbejde med bogen? Har du ideer til andre ting, du gerne ville have lavet i forbindelse med den?

